9.  การจัดการ

  9.1 โครงสร้างองค์กร

  บริษัทแบ่งโครงสร้างการจัดองค์กรเป็นฝ่ายต่าง ๆ ได้แก่ ฝ่ายปฏิบัติการ ฝ่ายวางแผนด้านกลยุทธ์
  และฝ่ายการเงินและบัญชี โดยผังการจัดองค์กรของบริษัทในปี 2547 เป็นดังนี้

กรรมการและผู้บริหาร

  รายชื่อกรรมการ และผู้บริหารของบริษัท ณ วันที่ 31 ธันวาคม 2547 มีดังนี้

+-------+------------------------+-------------------------------------+
| ลำดับที่ | ชื่อ-สกุล                 | ตำแหน่ง                              |
+-------+------------------------+-------------------------------------+
| 1     | นางสุนิสา ปฐมพฤกษ์        | ประธานกรรมการ                       |
|       |                        | และรักษาก                            |
|       |                        | ารประธานเจ้าหน้าที่บริหารด้านการเงินและบัญชี |
|       |                        |                                     |
|       |                        | (Chief Financial Officer)           |
+-------+------------------------+-------------------------------------+
| 2     | นายภัทรลาภ ทวีวงศ์ ณ      | กรรมการและประธานเจ้าหน้าที่บริหาร        |
|       | อยุธยา                  |                                     |
|       |                        | (Chief Executive Officer)           |
+-------+------------------------+-------------------------------------+
| 3     | นางสาวชินณิชา วงศ์สวัสดิ์    | ก                                   |
|       |                        | รรมการและประธานเจ้าหน้าที่บริหารด้านกลยุทธ์ |
|       |                        |                                     |
|       |                        | (Chief Strategy Officer)            |
+-------+------------------------+-------------------------------------+
| 4     | พลเอกวิชา เตชะวณิชย์*     | กรรมการอิสระ                         |
+-------+------------------------+-------------------------------------+
| 5     | นายวิสาล นีรนาทโกมล      | กรรมการ                             |
+-------+------------------------+-------------------------------------+
| 6     | นายสุรชัย โฆษิตเสรีวงศ์     | กรรมการอิสระ และประธานกรรมการตรวจสอบ |
+-------+------------------------+-------------------------------------+
| 7     | นายนิตย์ อำไพจิตต์         | กรรมการอิสระ และกรรมการตรวจสอบ       |
+-------+------------------------+-------------------------------------+
| 8     | นางบัณฑิตา ณ สงขลา*      | กรรมการอิสระ และกรรมการตรวจสอบ       |
+-------+------------------------+-------------------------------------+

*ลำดับที่ 4 และ 8 ที่ประชุมคณะกรรมการบริษัทเมื่อวันที่ 15 ธันวาคม 2547
ได้มีมติแต่งตั้งให้เป็นกรรมการบริษัท

  รายชื่อผู้บริหารระดับสูงของบริษัท (นอกเหนือจากข้างต้น)

+-------+------------------------+-------------------------------------+
| ลำดับที่ | ชื่อ-สกุล                 | ตำแหน่ง                              |
+-------+------------------------+-------------------------------------+
| 1     | นายบุญวุฒิ รัตรสาร         | ประธานเจ้าหน้าที่บริหารด้านปฏิบัติการ        |
|       |                        |                                     |
|       |                        | (Chief Operation Officer)           |
+-------+------------------------+-------------------------------------+

  ผู้บริหาร และกรรมการส่วนใหญ่ของบริษัท มีประสบการณ์ทางด้านการเป็นกรรมการ
  และผู้บริหารของภาคเอกชนใน
  กิจการขนาดกลาง และขนาดใหญ่มาเป็นเวลานานพอสมควร นอกจากนี้ บริษัทยังมีกรรมการ 1
  ท่าน ได้แก่ พลเอกวิชา
  เตชะวณิชย์ และประธานเจ้าหน้าที่บริหารด้านปฏิบัติการ (Chief Operation Officer) อีก
  1 ท่าน ได้แก่ นายบุญวุฒิ
  รัตนสาร ที่มีประสบการณ์ทางด้านธุรกิจขนส่ง และคลังสินค้ามาเป็นเวลาพอสมควร
  จึงสามารถทำให้เชื่อมั่นว่ากรรมการ
  และผู้บริหารดังกล่าวจะสามารถทำกำไรให้บริษัทได้ในอนาคต
  โดยรายละเอียดประวัติกรรมการเป็นไปดังเอกสารแนบ 1

  อำนาจหน้าที่ของคณะกรรมการบริษัท

  คณะกรรมการมีอำนาจหน้าที่จัดการบริษัท ให้เป็นตามกฎหมาย วัตถุประสงค์ ข้อบังคับ
  มติของที่ประชุมผู้ถือหุ้น และมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหาร
  เพื่อดำเนินการอย่างหนึ่งอย่างใดหรือหลายอย่าง เว้นแต่อำนาจในการดำเนินการดังต่อไปนี้
  จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

1)  เรื่องที่กฎหมายกำหนดให้ต้องได้มติที่ประชุมผู้ถือหุ้น

2)  การทำรายการที่กรรมการมีส่วนได้เสียและอยู่ในข่ายที่กฎหมาย
    หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

  และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
  3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัททั้งหมดหรือบางส่วนที่สำคัญ

-   การซื้อรับโอนกิจการของบริษัทอื่นหรือบริษัทเอกชนมาเป็นของบริษัท

-   การทำ แก้ไข หรือเลิกสัญญาเกี่ยวกับการให้เช่ากิจการของบริษัท ทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัท
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัท

  ทั้งนี้ กรรมการคนหนึ่งมีเสียงหนึ่งในการลงคะแนน
  การออกเสียงลงคะแนนจะต้องไม่มีลักษณะเป็นการทำรายการระหว่างคณะกรรมการหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด (ตามที่คณะกรรมการกำกับหลักทรัพย์ฯ
  หรือกลต. ประกาศกำหนด ) กับบริษัท หรือบริษัทย่อย
  ยกเว้นการทำรายการที่เกี่ยวโยงกันที่ได้รับยกเว้นไม่ต้องได้รับอนุมัติจากที่ประชุมผู้ถือหุ้นตามประกาศหลักทรัพย์แห่งประเทศไทย
  เรื่องหลักเกณฑ์ วิธีการ และการเปิดเผยรายการที่เกี่ยวโยงกันของบริษัทจดทะเบียน
  หรือเป็นการอนุมัติที่เกี่ยวข้องกับการจัดการภายในของบริษัท หรือบริษัทย่อย

 คณะกรรมการอิสระ

  คณะกรรมการอิสระของบริษัทประกอบด้วย

  --------------------------------------- -------------------------------
  1. พลเอกวิชา เตชะวณิชย์                    กรรมการอิสระ

  2. นายสุรชัย โฆษิตเสรีวงค์                   กรรมการอิสระ

  3. นายนิตย์ อำไพจิตต์                       กรรมการอิสระ

  4. นางบัณฑิตา ณ.สงขลา                     กรรมการอิสระ
  --------------------------------------- -------------------------------

บริษัทได้มีการคัดเลือกกรรมการอิสระโดยกำหนดให้กรรมการอิสระมีคุณสมบัติดังต่อไปนี้

1)  เป็นกรรมการที่ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2)  เป็นกรรมการที่ไม่มีส่วนร่วมในการบริหารงานในบริษัท บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของบริษัท รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัท บริษัทในเครือ บริษัทร่วม
    บริษัทที่เกี่ยวข้องหรือผู้ถือหุ้นรายใหญ่ของบริษัท

3)  เป็นกรรมการที่ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
    ทั้งในด้านการเงินและบริหารงานของบริษัท บริษัทในเครือ บริษัทร่วม
    หรือผู้ถือหุ้นรายใหญ่ของบริษัท
    และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
    ปีก่อนได้รับการแต่งตั้ง ยกเว้นคณะกรรมการของบริษัทได้พิจารณาอย่างรอบคอบแล้วเห็นว่า
    การเคยมีผลประโยชน์หรือส่วนได้เสียนั้น จะไม่มีผลกระทบต่อการปฏิบัติหน้าที่
    และการให้ความเห็นที่เป็นอิสระ

4)  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5)  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัท
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

6)  สามารถปฏิบัติหน้าที่ แสดงความเห็นหรือรายงานผลการปฏิบัติงานตามหน้าที่
    ที่ได้รับมอบจากคณะกรรมการของบริษัทได้โดยอิสระ โดยไม่อยู่ภายใต้การควบคุมของผู้บริหาร
    หรือผู้ถือหุ้นรายใหญ่ของบริษัท รวมทั้งผู้ที่เกี่ยวข้องหรือญาติสนิทของบุคคลดังกล่าว

คณะกรรมการตรวจสอบ

  ที่ประชุมคณะกรรมการบริษัท เมื่อวันที่ 15 ธันวาคม 2547 ได้มีมติแต่งตั้งคณะกรรมการตรวจสอบ
  จำนวน 3 ท่าน คือ

  --------------------------------------- -------------------------------
  1. นายสุรชัย โฆษิตเสรีวงค์                   ประธานกรรมการตรวจสอบ

  2. นายนิตย์ อำไพจิตต์                       กรรมการตรวจสอบ

  3. นางบัณฑิตา ณ.สงขลา                     กรรมการตรวจสอบ
  --------------------------------------- -------------------------------

  อำนาจหน้าที่ของคณะกรรมการตรวจสอบ

  คณะกรรมการตรวจสอบของบริษัทมีขอบเขต หน้าที่
  และความรับผิดชอบและรายงานต่อคณะกรรมการบริษัทดังต่อไปนี้

1)  สอบทานให้บริษัทมีรายงานทางการเงินอย่างถูกต้องและเพียงพอ

2)  ดูแลให้บริษัทมีระบบการควบคุมภายในและการตรวจสอบภายในที่เหมาะสมและมีประสิทธิภาพ

3)  กำกับให้สำนักงานตรวจสอบภายในทำการตรวจสอบการปฏิบัติตามกฎหมาย ข้อบังคับ
    ข้อกำหนดจากทาง ราชการ และหน่วยงานกำกับดูแลอย่างเคร่งครัด

4)  เสนอรายชื่อผู้สอบบัญชีแก่คณะกรรมการบริษัท
    พร้อมทั้งผลตอบแทนในการสอบบัญชีประจำปีเพื่อขอรับการแต่งตั้งจากที่ประชุมผู้ถือหุ้น
    และเป็นผู้สอบทานและให้ความเห็นชอบผลการปฏิบัติงานของผู้สอบบัญชี

5)  ดูแลไม่ให้มีการบันทึกบัญชีเบี่ยงเบนอันเนื่องมาจากความขัดแย้งทางผลประโยชน์

6)  จัดทำรายงานการกำกับดูแลกิจการของคณะกรรมการตรวจสอบ
    เพื่อเสนอเป็นส่วนหนึ่งในรายงานประจำปีของบริษัท
    ซึ่งรายการดังกล่าวต้องลงนามโดยประธานคณะกรรมการตรวจสอบ

7)  ปฎิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

  9.2 องค์ประกอบและการแต่งตั้งคณะกรรมการบริษัท

1)  คณะกรรมการของบริษัทประกอบด้วยกรรมการจำนวนไม่น้อยกว่า 5 คน
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้น มีถิ่นที่อยู่ในราชอาณาจักร และ
    กรรมการของบริษัทจะต้องเป็นผู้มีคุณสมบัติตามที่กฎหมายกำหนด

  กรรมการของบริษัทมีสิทธิได้รับค่าตอบแทนในการปฏิบัติหน้าที่อันได้แก่เงินเดือน เบี้ยประกัน
  เบี้ยเลี้ยง และ โบนัส

2)  การเลือกตั้งคณะกรรมการบริษัท ให้ที่ประชุมผู้ถือหุ้นเลือกตั้งตามหลักเกณฑ์และวิธีการดังต่อไปนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

    2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (2.1)
        เลือกตั้งบุคคลคนเดียวหรือหลายคนเป็นกรรมการก็ได้
        แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
        หรือ
        จะพึงเลือกตั้งในครั้งนั้นในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
        ให้ผู้เป็นประธานเป็นผู้ออกเสียงชี้ขาด

3)  ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    ถ้าจำนวนกรรมการแบ่งออกเป็นสามส่วนไม่ได้ ก็ให้ออกโดยจำนวนที่ใกล้ที่สุดกับส่วน 1 ใน 3

  กรรมการที่จะต้องออกจากตำแหน่งในปีแรก และ ปีที่สองภายหลังจดทะเบียน บริษัท
  นั้นให้ใช้วิธีจับสลากกันว่าผู้ใดจะออก ส่วนปีหลัง ๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

4)  นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมาย

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

5)  กรรมการคนใดจะลาออกจากตำแหน่งให้ยื่นใบลาออกต่อบริษัท
    การลาออกมีผลนับแต่วันที่ใบลาออกไปถึงบริษัท

6)  ในกรณีตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการเลือกบุคคลใดบุคคลหนึ่ง ซึ่งมีคุณสมบัติตามที่กฎหมายกำหนด
    เข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการจะเหลือน้อยกว่าสองเดือน

  บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการ ที่
  ตนแทน

  มติของคณะกรรมการตามวรรคหนึ่ง ต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

7)  ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้
    ด้วยคะแนนเสียงไม่น้อยกว่า 3 ใน 4
    ของจำนวนผู้ถือหุ้นซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงในการประชุมนั้น

  9.3 ค่าตอบแทนกรรมการและผู้บริหาร

1.  ค่าตอบแทนกรรมการและผู้บริหารปี 2547 มีดังนี้

-   ค่าตอบแทนรวมของกรรมการบริษัท ในรอบปี 2547
    คือค่าตอบแทนรายเดือนของกรรมการอิสระจำนวน
    3 ท่านเป็นเงินรวม 300,000 บาท ประกอบด้วย

นาย มา ชิ ชุย 100,000 บาท

พลโทไพเราะ วงศ์วัฒนา 100,000 บาท

ดร.นอไรนี อับอุลลาห์ 100,000 บาท

-   ค่าตอบแทนผู้บริหารจำนวน 4 ท่าน เป็นค่าตอบแทนประเภทเงินเดือนมีจำนวนเงินรวม
    3,795,000 บาท

    1.  ค่าตอบแทนอื่น ๆ

  - ไม่มี -

  9.4 การกำกับดูแลกิจการ

  คณะกรรมการบริษัทได้ถือเป็นนโยบาย ที่จะส่งเสริมการกำกับดูแลกิจการที่ดีโดยสม่ำเสมอ
  และได้ถือข้อพึงปฏิบัติที่ดี สำหรับกรรมการบริษัทจดทะเบียนของตลาดหลักทรัพย์แห่งประเทศไทย
  เป็นแนวทางในการกำกับดูแลกิจการ คณะกรรมการบริษัทได้มอบหมายให้คณะกรรมการตรวจสอบ
  ซึ่งประกอบด้วยกรรมการอิสระ 3 ท่าน ทำหน้าที่ประสานงานกับผู้ตรวจสอบภายใน
  ในเรื่องการตรวจสอบภายใน เพื่อให้มั่นใจว่า บริษัทฯมีระบบการควบคุมภายในที่เหมาะสมและมี
  ประสิทธิภาพ ทั้งนี้เพื่อให้ข้อมูลทางการเงินมีความถูกต้อง เชื่อถือได้

การกำกับดูแลกิจการที่ดี

  คณะกรรมการของบริษัทมีนโยบายที่ให้ความมั่นใจว่าบริษัทจะดำเนินธุรกิจตามมาตรฐานหลักการกำกับดูแลที่ดีอย่างถูกต้องตามกฏหมาย
  และมีจริยธรรมในการปฏิบัติหน้าที่ โดยคณะกรรมการจะมอบหมายให้คณะกรรมการบริหาร
  และคณะกรรมการตรวจสอบ ให้มีการแยกอำนาจหน้าที่ระบุไว้อย่างชัดเจน
  อย่างไรก็ตามคณะกรรมการบริษัทยังคงมีความ
  รับผิดชอบอย่างเต็มที่ในการดำเนินงานของบริษัท

การปฏิบัติงานในปี 2547 และที่ผ่านมาบริษัท ได้มีการปฏิบัติงานดังนี้

1)  นโยบายเกี่ยวกับการกำกับดูแลกิจการ

  บริษัทยังมิได้มีการประกาศนโยบายเกี่ยวกับการกำกับดูแลกิจการอย่างเป็นทางการ

2)  ผู้ถือหุ้น: สิทธิและความเท่าเทียมกัน และการประชุมผู้ถือหุ้น

  บริษัทมีแนวทางการปฏิบัติเพื่อให้ผู้ถือหุ้นมีสิทธิในการได้รับข้อมูลของบริษัท สิทธิในการออกเสียง
  รวมถึงการอำนวยความสะดวกแก่ผู้ถือหุ้นในการประชุมผู้ถือหุ้น โดยมีการปฏิบัติงานในปี 2547
  ที่ผ่านมาดังนี้

  บริษัทได้มีการจัดประชุมสามัญประจำปี 2547 ทั้งหมด 1 ครั้ง เมื่อวันที่ 30 เมษายน 2547
  และการประชุมวิสามัญ
  ผู้ถือหุ้น 2 ครั้ง เมื่อวันที่ 18 พฤศจิกายน 2547 และ 17 มกราคม 2548 ตามลำดับ

  บริษัทได้มุ่งเน้นเพื่อให้ผู้ถือหุ้นได้รับทราบข้อมูลต่าง ๆ และอำนวยความสะดวกให้แก่ผู้ถือหุ้น
  โดยมีรายละเอียด ดังนี้

-   สถานที่จัดประชุมผู้ถือหุ้น
    บริษัทมุ่งเน้นสถานที่ที่สะดวกในการที่ผู้ถือหุ้นสามารถเข้าร่วมประชุมได้อย่างสะดวกสบาย

-   บริษัทได้เปิดให้มีการลงทะเบียนล่วงหน้าก่อนเข้าประชุมมากกว่า 1 ชม.
    เพื่อให้ผู้ถือหุ้นสามารถรายงานตัวเพื่อเข้าร่วมประชุมได้อย่างทันท่วงที

-   ในช่วงที่บริษัทมีประธานคณะกรรมการ
    เป็นชาวต่างชาติไม่สามารถสื่อสารเป็นภาษาไทยกับผู้เข้าร่วมประชุมส่วนใหญ่ได้
    บริษัทได้จัดเตรียมผู้แปลข้อความเป็นภาษาไทยในการประชุมตลอดระยะเวลาการประชุม

-   บริษัทได้จัดให้มีการประชุมลงคะแนนเสียงตามวาระที่กำหนดไว้ในหนังสือเชิญประชุม
    พร้อมทั้งได้มีการอธิบายถึงวิธีการที่ใช้ในการนับคะแนนให้ผู้ถือหุ้นทราบก่อนลงคะแนน

-   บริษัทได้มีการเปิดเผยประวัติการทำงานแต่ละท่านอย่างละเอียดไว้ในรายงานประจำปี

-   บริษัทได้มีวาระการประชุมเพื่อแต่งตั้งผู้สอบบัญชีพร้อมทั้งเปิดเผยข้อมูลค่าตอบแทนผู้สอบบัญชี

3)  สิทธิของผู้มีส่วนได้เสียกลุ่มต่าง ๆ

  ในระบบการกำกับดูแลกิจการ มีผู้มีส่วนได้เสียหลายกลุ่มด้วยกัน
  โดยบริษัทได้ให้ความสำคัญต่อผู้มีส่วนได้เสีย
  ทุกกลุ่ม ไม่ว่าจะเป็นผู้มีส่วนได้เสียภายใน ได้แก่พนักงานและผู้บริหารของบริษัท
  หรือผู้มีส่วนได้เสียภายนอก ได้แก่
  ลูกค้า เจ้าหนี้ ชุมชนรอบข้างเป็นต้น โดยบริษัทได้มีการปฏิบัติงานในปี 2547 และปีที่ผ่านมา ดังนี้

  พนักงาน

-   บริษัทได้มีการปฏิบัติกับพนักงานอย่างเท่าเทียม และเป็นธรรม และให้ผลตอบแทนที่เหมาะสม

-   บริษัทได้มีการจัดตั้งคณะกรรมการสวัสดิการพนักงาน เพื่อเป็นตัวแทนพนักงานในการพิจารณา
    สวัสดิการต่าง ๆ แทนพนักงานทั้งหมด

-   บริษัทได้มีการจัดตั้งคณะกรรมการความปลอดภัยในการทำงาน
    เพื่อมุ่งเน้นให้พนักงานมีความปลอดภัยในการทำงาน

  ลูกค้า

-   บริษัทมีความเอาใจใส่และรับผิดชอบต่อลูกค้า โดยมีการผลิตสินค้าที่มีคุณภาพและมาตรฐาน
    และรักษา
    ความลับลูกค้า

  คู่แข่ง

-   บริษัทประพฤติตามกรอบ กติกาการแข่งขันที่ดี รักษาบรรทัดฐานของข้อพึงปฏิบัติในการแข่งขัน
    หลีกเลี่ยง
    วิธีการไม่สุจริตเพื่อทำลายคู่แข่ง

  ชุมชน

-   บริษัทมีความรับผิดชอบต่อสภาพแวดล้อมของชุมชน และสังคม
    โดยบริษัทได้มีการปฏิบัติตามระบบมาตรฐานสิ่งแวดล้อมของกระทรวงอุตสาหกรรม

4)  ภาวะผู้นำและวิสัยทัศน์

  คณะกรรมการของบริษัทมีการปฏิบัติอย่างแน่วแน่ในการตัดสินใจ
  เพื่อประโยชน์สูงสุดของบริษัทและผู้ถือหุ้นโดยรวม
  โดยคณะกรรมการบริษัทและฝ่ายการจัดการได้มีแนวทางปฏิบัติดังต่อไปนี้

-   จัดให้มีการจัดทำงบประมาณรายปี พร้อมทั้งวางแผนเป้าหมายขึ้นเป็นประจำในทุกปี

  กำหนดให้มีการประชุมฝ่ายจัดการ (Executive Committee Meeting)
  เพื่อสรุปภาวะความเป็นไปของบริษัท
  ติดตามผลการปฏิบัติงานของฝ่ายบริหารอย่างสม่ำเสมอว่าเป็นไปตามเป้าหมายหรือแผนงานหรือไม่
  พร้อมทั้งวางแนวนโยบายกลยุทธ์ ของบริษัท เป็นประจำทุกเดือน
  เพื่อให้บริษัทสามารถปรับตัวเพื่อให้ทันการณ์ต่อ
  สถานการณ์ต่าง ๆ ที่เปลี่ยนไป

-   บริษัทได้มีการกำหนดระดับอำนาจหน้าที่การดำเนินการทางการเงินอย่างชัดเจน
    โดยได้มีการกำหนดวงเงินการใช้จ่ายที่ผู้บริหารแต่ละระดับสามารถที่จะอนุมัติได้

5)  ความขัดแย้งของผลประโยชน์

  บริษัทได้พิจารณาในการขจัดปัญหาความขัดแย้งของผลประโยชน์อย่างรอบคอบ ด้วยความซื่อสัตย์
  สุจริต อย่างมีเหตุมีผลและเป็นอิสระภายในกรอบจริยธรรมที่ดี
  โดยบริษัทได้มีแนวทางการปฏิบัติงานดังต่อไปนี้

-   บริษัทจะทำการเปิดเผยถึงรายการที่เกี่ยวโยงกัน
    และรายการระหว่างกันระหว่างบริษัทร่วมและบริษัทย่อย
    (ถ้ามี) ตามหลักเกณฑ์ของตลาดหลักทรัพย์ ไว้ในรายงานประจำปี
    พร้อมทั้งเปิดเผยไว้ในงบการเงินทุกไตรมาส

-   บริษัทจะมีการเปิดเผยรายละเอียดสัญญาระหว่างบริษัทฯ กับบริษัทร่วมและบริษัทย่อย
    (ถ้ามี)ไว้ในรายงานแบบแสดงข้อมูลประจำปี (แบบ 56-1)

-   ในกรณีที่มีการทำสัญญาต่าง ๆ ระหว่างบริษัทฯ กับบริษัทร่วมและบริษัทย่อยต่าง ๆ
    บริษัทได้คำนึงถึงเนื้อหาของสัญญาให้เสมือนมีการทำรายการกับบุคคลภายนอก (Arm’s
    Length Basis) เสมอ

6)  จริยธรรมทางธุรกิจ

  บริษัทได้คำนึงถึงจริยธรรมหรือจรรยาบรรณ ในการดำเนินกิจการของบริษัทเสมอ
  แต่ในแนวทางการปฏิบัติ
  บริษัทไม่ได้มีการประกาศเป็นลายลักษณ์อักษรเพื่อให้เป็นแนวทางในการปฏิบัติงานของ กรรมการ
  ผู้บริหาร และพนักงานทุกท่านให้รับทราบและถือปฏิบัติ
  แต่เป็นการใช้วาจาเพื่ออธิบายแนวทางการปฏิบัติให้กับผู้มีหน้าที่เกี่ยวข้องทราบ

7)  การถ่วงดุลของกรรมการที่ไม่เป็นผู้บริหาร

แนวทางการปฏิบัติบริษัทได้คำนึงถึงการถ่วงดุลของกรรมการที่ไม่เป็นผู้บริหาร
โดยการปฏิบัติตามที่ผ่านมา ดังต่อไปนี้

-   บริษัทมีการคัดเลือกกรรมการอิสระ
    ซึ่งกรรมการอิสระทุกท่านที่บริษัทคัดเลือกมาเพื่อดำรงตำแหน่งนั้นไม่ทำหน้าที่จัดการในบริษัท
    เป็นกรรมการที่เป็นอิสระจากฝ่ายจัดการและผู้ถือหุ้นที่มีอำนาจควบคุม
    และเป็นผู้ที่ไม่มีความสัมพันธ์ทางธุรกิจและอื่น ๆ กับบริษัท
    ซึ่งสามารถมีอิทธิพลต่อการแสดงความเห็นที่เป็นอิสระ

-   บริษัทมีการกำหนดสัดส่วนของกรรมการอิสระมีจำนวนไม่น้อยกว่า 1/3
    ของจำนวนกรรมการทั้งหมดและอย่างน้อยมีจำนวนตั้งแต่ 3 ท่านขึ้นไป

-   บริษัทได้มีการเปิดเผยอำนาจหน้าที่ของกรรมการ
    และของคณะกรรมการตรวจสอบให้ผู้ถือหุ้นทราบและพิจารณาในรายงานประจำปีของบริษัท
    อย่างสม่ำเสมอ

-   บริษัทได้มีการเปิดเผยองค์ประกอบและการแต่งตั้งคณะกรรมการบริษัท
    ในรายงานประจำปีของบริษัทให้
    ผู้ถือหุ้นทราบและพิจารณาอย่างสม่ำเสมอ

8)  การรวมหรือแยกตำแหน่ง

  บริษัทได้คำนึงหลักการการรวมหรือการแยกตำแหน่ง
  โดยให้มีการกำหนดอำนาจหน้าที่ของแต่ละตำแหน่งอย่าง
  ชัดเจน โดยมีการแยกอำนาจหน้าที่ระหว่างกันให้ชัดเจน และไม่ให้มีคนใดคนหนึ่งมีอำนาจ
  โดยไม่จำกัด

9)  ค่าตอบแทนกรรมการและผู้บริหาร

  บริษัทได้คำนึงค่าตอบแทนของกรรมการ
  ว่าควรมีมูลค่าเพียงพอที่จะจูงใจและรักษากรรมการที่มีคุณภาพตามที่ต้องการ
  แต่ควรหลีกเลี่ยงการจ่ายที่เกินสมควร สำหรับที่ผ่านมาบริษัทมีแนวทางปฏิบัติดังต่อไปนี้

  บริษัทได้เป็นสมาชิกชมรมบริหารงานบุคคล
  เพื่อให้ทราบถึงสถานการณ์การจ่ายค่าตอบแทนให้กับผู้บริหารในระดับต่าง ๆ
  และพยายามปรับค่าตอบแทน โดยอิงถึงการจ่ายผลตอบแทนเฉลี่ยของอุตสาหกรรม

-   บริษัทได้มีการกำหนดค่าตอบแทนของกรรมการที่เป็นผู้บริหาร และผู้บริหารระดับสูง
    ควรได้รับค่าตอบแทนในระดับ
    และมีองค์ประกอบในลักษณะที่เป็นไปในแนวเดียวกับผลงานของบริษัท
    และผลปฏิบัติงานของแต่ละท่านและผลประกอบการของบริษัท

-   บริษัทได้มีการเปิดเผยข้อมูลค่าตอบแทนทั้งที่อยู่ในรูปของตัวเงิน
    และค่าตอบแทนอื่นในรายงานประจำปีของบริษัท
    เพื่อให้ผู้ถือหุ้นทราบและพิจารณาอย่างสม่ำเสมอ

10) การประชุมคณะกรรมการ

  สำหรับการประชุมคณะกรรมการ
  บริษัทพยายามมุ่งเน้นให้การประชุมมีประสิทธิภาพในการประชุมสูงสุด
  โดยบริษัทได้มีการปฏิบัติตังต่อไปนี้

-   ประธานบริษัท
    ซึ่งมีหน้าที่ในการควบคุมการประชุมได้มีการส่งเสริมให้มีการใช้ดุลยพินิจที่รอบคอบและจัดสรรเวลาไว้อย่างเพียงพอเพื่อให้คณะกรรมการได้พิจารณา

-   ประธานกรรมการจะเป็นผู้ประมวลความคิดเห็นและสรุปข้อคิดเห็นที่ดีที่สุดจากผู้เข้าร่วมประชุม

-   บริษัทได้มีการแต่งตั้งเลขานุการบริษัท เพื่อให้มีหน้าที่ดูแลกิจกรรมของคณะกรรมการ
    บันทึกรายงานการประชุมและจัดเก็บเอกสารเกี่ยวกับการประชุมให้ถูกต้องครบถ้วน
    รวมทั้งให้คำแนะนำปรึกษาด้านกฎหมายและกฎเกณฑ์ต่าง ๆ ที่เกี่ยวข้อง

-   กรรมการสามารถเสนอเรื่องเพิ่มเติมในวาระการประชุมและอภิปรายให้ความเห็นได้
    โดยเปิดเผยและเต็มที่ในการประชุม

-   บริษัทได้จัดให้ผู้บริหารระดับสูงของบริษัทเข้าร่วมประชุมคณะกรรมการ
    เพื่อให้คณะกรรมการได้มีโอกาส
    ซักถามรวมทั้งให้คำเสนอแนะกับผู้บริหารระดับสูงโดยตรงได้

  ในปี 2547 คณะกรรมการมีการประชุมแล้วทั้งหมด 12 ครั้ง
  สามารถประมวลจำนวนครั้งในการเข้าร่วมประชุมของกรรมการบริษัทแต่ละคน ดังนี้

+-------+------------------------------------+------------------------+
| ลำดับที่ | รายชื่อ                              | ร                      |
|       |                                    | วมจำนวนครั้งที่เข้าร่วมประชุม |
+=======+====================================+========================+
| 1.    |   นาย มา ชิ ชุย                      | -                      |
+-------+------------------------------------+------------------------+
| 2.    |   นายไมเคิล เอบี บินนี่                 | 5/12                   |
+-------+------------------------------------+------------------------+
| 3.    |   นายพอล คว้อก ไฟ ลอ                | 2/12                   |
+-------+------------------------------------+------------------------+
| 4.    |   นาย โจว ยุ้ย เสี่ยง                  | -                      |
+-------+------------------------------------+------------------------+
| 5.    |   นายมนัส สอดส่อง                    | 4/12                   |
+-------+------------------------------------+------------------------+
| 6.    |   พลโทไพเราะ วงศ์วัฒนา               | 3/12                   |
+-------+------------------------------------+------------------------+
| 7.    |   นายอำนวย สุทธิพนไพศาล              | 4/12                   |
+-------+------------------------------------+------------------------+
| 8.    |   ดร.นอไรนี อับอุลลาห์                 | 1/12                   |
+-------+------------------------------------+------------------------+
| 9.    |   นายวิสาล นีรนาทโกมล                | 6/12                   |
+-------+------------------------------------+------------------------+
| 10.   |   นายสุรชัย โฆษิตเสรีวงค์               | 8/12                   |
+-------+------------------------------------+------------------------+
| 11.   |   นายนิตย์ อำไพจิตต์                   | 7/12                   |
+-------+------------------------------------+------------------------+
| 12.   |   นายยศชนัน วงศ์สวัสดิ์                 | -                      |
+-------+------------------------------------+------------------------+
| 13.   |   นายภัทรลาภ ทวีวงศ์ ณ อยุธยา          | 6/12                   |
+-------+------------------------------------+------------------------+
| 14.   |   นางสาวชินณิชา วงศ์สวัสดิ์              | 6/12                   |
+-------+------------------------------------+------------------------+
| 15.   |   นางสุนิสา ปฐมพฤกษ์                  | 7/12                   |
+-------+------------------------------------+------------------------+
| 16.   |   นายชลิต จริยธรรม                   | 3/12                   |
+-------+------------------------------------+------------------------+
| 17.   |   นางสาวชยาภา วงศ์สวัสดิ์              | 1/12                   |
+-------+------------------------------------+------------------------+
| 18.   |   นางบัณฑิตา ณ สงขลา                 | -                      |
+-------+------------------------------------+------------------------+
| 19.   |   พลเอกวิชา เตชะวณิชย์                | -                      |
+-------+------------------------------------+------------------------+

  หมายเหตุ :

  - ลำดับที่ 9 10 11 และ 16 ที่ประชุมคณะกรรมการบริษัท เมื่อวันที่ 28 พฤษภาคม พ.ศ.
  2547 ได้มีมติแต่งตั้งให้เป็นกรรมการของบริษัทแทนลำดับที่ 4 5 6 และ 8

  - ลำดับที่ 12 14 15 และ 17 ที่ประชุมคณะกรรมการบริษัท เมื่อวันที่ 31 พฤษภาคม พ.ศ.
  2547 ได้มีมติแต่งตั้งให้เป็นกรรมการของบริษัทแทนลำดับที่ 1 2 3 และ 7

  - ลำดับที่ 13 ที่ประชุมคณะกรรมการบริษัท เมื่อวันที่ 9 มิถุนายน พ.ศ. 2547 ได้มีมติแต่งตั้ง
  นายภัทรลาภ ทวีวงศ์ ณ อยุธยา เป็นกรรมการของบริษัท แทนนายยศชนัน วงศ์สวัสดิ์

  - ลำดับที่ 18 และ 19 ที่ประชุมคณะกรรมการบริษัท เมื่อวันที่ 15 ธันวาคม พ.ศ. 2547
  ได้มีมติแต่งตั้งให้เป็นกรรมการของบริษัท แทนลำดับที่ 16 และ 17

11) คณะอนุกรรมการ

  บริษัทได้มีการแต่งตั้งคณะอนุกรรมการเพื่อปฏิบัติหน้าที่ช่วยเหลือคณะกรรมการบริษัทในการควบคุมดูแลโดยบริษัทมีการแต่งตั้งคณะอนุกรรมการในปี
  2547 ดังนี้

-   คณะอนุกรรมบริหาร

  มีบทบาทและความรับผิดชอบในการกำกับดูแลการดำเนินงานของบริษัทตามขอบเขตที่ได้รับมอบอำนาจ
  จากคณะกรรมการบริษัทรวมทั้งมีหน้าที่กลั่นกรองเรื่องต่าง ๆ
  ที่จะนำเสนอคณะกรรมการพิจารณาให้ความเห็นชอบ ทั้งนี้
  คณะกรรมการบริหารมีการประชุมสม่ำเสมอ เพื่อพิจารณาเรื่องต่าง ๆ
  และรายงานผลการปฏิบัติงานต่อคณะกรรมการ

-   คณะอนุกรรมการพิจารณาค่าตอบแทน

  มีหน้าที่พิจารณากลั่นกรองค่าตอบแทนสำหรับกรรมการ
  กรรมการชุดย่อยและผู้บริหารระดับสูงของบริษัท รวมถึงค่าเบี้ยประชุม โบนัสประจำปี สวัสดิการ
  และผลประโยชน์ตอบแทนอื่น ๆ ทั้งที่เป็นตัวเงินและไม่เป็นตัวเงิน
  รวมทั้งพิจารณานโยบายและแนวทางการจ่ายค่าตอบแทนผู้บริหารระดับสูงในแต่ละปี

-   คณะอนุกรรมการสรรหา

  มีหน้าที่ในการพิจารณาโครงสร้าง องค์ประกอบของคณะกรรมการบริษัท
  และคณะอนุกรรมการชุดต่าง ๆ ซึ่งคณะกรรมการต้องการแต่งตั้งเพิ่มเติม

12) ระบบการตรวจสอบและการตรวจสอบภายใน

  บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานให้มีประสิทธิภาพ
  จึงได้มีการกำหนดภาระหน้าที่ของผู้ปฏิบัติงานไว้เป็นลายลักษณ์อักษรอย่างชัดเจน
  มีการควบคุมการใช้ทรัพย์สินของบริษัท ให้เกิดประโยชน์ และมีการแบ่งแยกหน้าที่ผู้ปฏิบัติงาน
  ผู้ติดตามควบคุมออกจากกัน เพื่อให้เกิดการถ่วงดุลตรวจสอบระหว่างกันอย่างเหมาะสม
  นอกจากนี้ยังมีการควบคุมภายในที่เกี่ยวกับระบบการเงินโดยบริษัทได้จัดให้มีระบบรายงานทางการเงินเสนอผู้บริหารที่มีหน้าที่รับผิดชอบ

13) รายงานคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย
  และสารสนเทศทางการเงินที่ปรากฏในรายงานประจำปี และแบบแสดงรายงานข้อมูลประจำปี
  โดยงบการเงินที่บริษัทจัดทำขึ้นนั้น ได้จัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกนโยบายบัญชีที่เหมาะสมและถือปฎิบัติย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุด
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  นอกจากนี้แล้วในรายงานประจำปีของบริษัท ยังประกอบด้วยข้อมูลสำคัญอื่น ๆ เช่น
  ลักษณะการประกอบธุรกิจของบริษัทและบริษัทร่วม ปัจจัยความเสี่ยงต่าง ๆ
  โครงสร้างการถือหุ้นและการจัดการ รายการระหว่างกัน
  คำอธิบายและการวิเคราะห์ฐานะการเงินและผลดำเนินงาน เป็นต้น

14) ความสัมพันธ์กับผู้ลงทุน

  บริษัทพยายามให้มีการเปิดเผยสารสนเทศที่สำคัญของบริษัท ทั้งข้อมูลทางการเงิน (Financial
  Information) และข้อมูลทั่วไป (Non Financial Information) อย่างถูกต้อง ทันเวลา
  และโปร่งใส ตามข้อกำหนดของตลาดหลักทรัพย์แห่งประเทศไทย

  9.5 การดูแลเรื่องการใช้ข้อมูลภายใน

  บริษัทมีมาตรการในการดูแลการใช้ข้อมูลภายใน ดังต่อไปนี้

1)  กำหนดให้ผู้บริหารรายงานการซื้อขายหลักทรัพย์ภายในระยะเวลาที่กำหนด
    เพื่อปฏิบัติตามข้อบังคับตลาด
    หลักทรัพย์แห่งประเทศไทย เรื่องหลักเกณฑ์ เงื่อนไข
    และวิธีการเกี่ยวกับการจัดทำและเปิดเผยรายงานการถือ
    หลักทรัพย์

2)  มีบทลงโทษในกรณีเปิดเผยความลับต่อบุคคลภายนอก
    หรือนำข้อมูลของบริษัทไปใช้ประโยชน์ส่วนตนโดยถือเป็นความผิดวินัยที่ร้ายแรง
    ซึ่งไม่จำเป็นต้องมีการตักเตือน
    และบริษัทมีสิทธิให้ออกจากงานได้ทันทีโดยไม่ต้องแจ้งให้ทราบล่วงหน้า
    และมิต้องจ่ายเงินชดเชยใด ๆ ทั้งสิ้น

  9.6 บุคลากรของบริษัท

ณ วันที่ 31 ธันวาคม 2547 บริษัทมีพนักงานทั้งหมดจำนวน 15 คน ในปี 2547
บริษัทได้จ่ายค่าตอบแทนในรูปของเงินเดือน ค่าจ้าง และสวัสดิการอื่น ๆจำนวนเงินรวมประมาณ
9,366,000 บาท

การเปลี่ยนแปลงจำนวนพนักงานที่สำคัญ

2542. บริษัทเพิ่มจำนวนพนักงานในปี 2542
      เพื่อรองรับการขยายการผลิตจากการรับโอนการผลิตมาจากโรงงานในประเทศไต้หวัน

2543. บริษัทมีการปรับโครงสร้างองค์การเพื่อรองรับการเปลี่ยนแปลงกลยุทธ์ในการผลิตและขาย
      โดยผู้บริหารได้มุ่งเน้นการผลิตจอภาพคอมพิวเตอร์แบบ Trinitron
      ซึ่งเป็นผลิตภัณฑ์ที่เป็นจุดแข็งของบริษัท และลดกำลังการผลิตจอภาพคอมพิวเตอร์แบบ
      Shadow Mask ซึ่งเป็นผลิตภัณฑ์ที่ไม่ทำกำไรให้กับบริษัท

2544. ในระหว่างปี 2544 บริษัทได้ลดจำนวนคนงานและพนักงานเป็นจำนวน 1,224 คน
      โดยมีสาเหตุมาจากความต้องการจอภาพคอมพิวเตอร์ที่ลดลงอย่างต่อเนื่องและการยกเลิกการว่าจ้างโดยลูกค้ารายใหญ่

2545. ในระหว่างปี 2545 บริษัทได้ลดจำนวนคนงานและพนักงานเป็นจำนวน 62 คน
      โดยมีสาเหตุมาจากความต้องการจอภาพคอมพิวเตอร์ที่ลดลงอย่างต่อเนื่องและการยกเลิกการว่าจ้างโดยลูกค้ารายใหญ่
      โดยมีจำนวนพนักงานคงเหลือ ณ วันที่ 31 ธันวาคม 2545 เป็นจำนวน 308 คน

2546. ในระหว่างปี 2546 เนื่องจากความต้องการของตลาดไม่เพียงพอ
      เป็นผลให้บริษัทได้ลดจำนวนพนักงานเป็นจำนวนมากและเปลี่ยนสัญญาของพนักงานที่เหลือเป็นสัญญาจ้างการให้บริการ
      บริษัทได้จ่ายเงินชดเชยพนักงานทั้งหมดเป็นจำนวน 40.67 ล้านบาท ณ วันที่ 31 ธันวาคม
      2546 บริษัทมีจำนวนพนักงาน 18 คน

2547. ในไตรมาสที่ 4 ปี 2547 บริษัทได้เริ่มประกอบธุรกิจรับจ้างประกอบรถโกคาร์ทและจักรยาน
      และมีพนักงานรายวันจำนวนประมาณ 34 คน ณ วันที่ 31 ธันวาคม 2547